Абарҭ амшқәа ирылагӡаны Маан Уазбақь, Ҭырқәтәылантә иааргаз мҳаџьыраа драԥхьагыланы, дзықәтәаз иҽеиқәа-цыҩцыҩ аӷәра аужьӡаны, дышьҭхысаа, дгәаҟ-ҵәаҟуа, дшаҵәышаҵәуа, Ԥсырӡха, Анхәа, Аацы уҳәа ақыҭақәа дрылан, шәанаџьалбеит, ацәа шәалҵ, аурыс ҳазфаз шәиԥырҵ, аҭырқәа шәидгыла, уи иаарласӡаны Амшын Еиқәа агаҿа иаԥну атәылақәа зегьы иара ишитәхо жәдыруаз ҳәа арҵәаа дрылаҳәҳәо.